
       REPUBLIKA HRVATSKA
TRGOVAČKI SUD U VARAŽDINU
                  B. Radić 2                   

U    I M E    R E P U B L I K E     H R V A T S K E 

R J E Š E NJ E

	Trgovački sud u Varaždinu, po sucu toga suda Kseniji Flack-Makitan, kao stečajnom sucu, povodom prijedloga Financijske agencije, Regionalni centar Zagreb, Podružnica Varaždin, za provedbu skraćenog stečajnog postupka nad dužnikom UNI CREATIVA j.d.o.o., OIB 06127715994, Zrinskih i Frankopana 8, Varaždin, 26. veljače 2016.

r i j e š i o    j e

Odbacuje se prijedlog Financijske agencije nad dužnikom UNI CREATIVA j.d.o.o., OIB 06127715994, Zrinskih i Frankopana 8, Varaždin za provedbu skraćenog stečajnog postupka.

Obrazloženje


Financijska agencija je 30. listopada 2015. podnijela ovome sudu zahtjev za provedbu skraćenog stečajnog postupka, u skladu s čl. 429. st. 1. Stečajnog zakona (dalje SZ, Narodne novine broj 71/15) u kojem se navodi da dužnik ima u Očevidniku redoslijeda osnova za plaćanje na dan 2. listopada 2015. evidentirane neizvršene osnove za plaćanje u neprekinutom razdoblju od 120 dana u ukupnom iznosu od 275,00 kn.

Financijska agencija je na traženje suda dostavila 16. veljače 2016. podatak za dužnika da je za dužnika sa danom 15. veljače 2016. evidentirano 255 dana neprekidne blokade, a nepodmirene obveze na taj dan iznose 275,00 kn.

Dužnik je podneskom od 16. veljače 2016. obavijestio sud da su sve obveze dužnika podmirene, a u prilogu je dostavio potvrdu Financijske agencije od 16. veljače 2016. prema kojoj na dan izdavanja potvrde nema evidentiranih osnova za plaćanje u Očevidniku redoslijeda za plaćanje.

Radi navedenog, s obzirom da je dužnik prije pokretanja skraćenog stečajnog postupka postao sposoban za plaćanje, sud je primjenom čl. 6. SZ odlučio kao u izreci ovog rješenja.

U Varaždinu, 26. veljače 2016.
			
	SUDAC

Ksenija Flack-Makitan, v.r.

Za točnost otpravka – ovlašteni službenik:




POUKA O PRAVNOM LIJEKU:

Protiv ovog rješenja nezadovoljna stranka može uložiti žalbu u roku od 8 dana od dana primitka ovog rješenja, Visokom trgovačkom sudu RH u Zagrebu. Žalba se ulaže putem ovog suda pismeno u četiri primjerka.


DNA:


1. Dužnik, UNI CREATIVA j.d.o.o., Varaždin, Zrinskih i Frankopana 8,
2. Direktoru dužnika Irina-Helga Breskvar, Varaždin, Zrinskih i Frankopana 8,
3. Financijskoj agenciji Zagreb, Podružnica Varaždin, A. Cesarca 2,
4. E-oglasna ploča suda,

